“โฮม พอตเทอรี่” เทรดวันแรกเหนือจอง 53% จาก IPO 1 บ.
HPT เปิดเทรดวันแรก ณ เวลา 10.08น. มาที่ 1.53 บาท เพิ่มขึ้น 0.53 บาท หรือ 53% จากราคาขาย IPO ที่ 1 บาท มูลค่าซื้อขายที่ 389.82 ล้านบาท
29 มิ.ย. 2558

ผู้สื่อข่าวรายงานว่า ราคาหุ้นบริษัท โฮม พอตเทอรี่ จำกัด (มหาชน) หรือ HPT เปิดเทรดวันแรก ณ เวลา 10.08น. มาที่ 1.53 บาท เพิ่มขึ้น 0.53 บาท หรือ 53% จากราคาขาย IPO ที่ 1 บาท มูลค่าซื้อขายที่ 389.82ล้านบาท ขณะที่ดัชนีตลาดหุ้นไทยโดยรวมลบ 1.30%
ทั้งนี้ HPT สังกัดตลาดหลักทรัพย์ mai ในกลุ่มสินค้าอุปโภคบริโภค เสนอขาย IPO ที่ราคา 1 บาท จากราคาพาร์ 0.25 บาท
โดย HPT ดำเนินธุรกิจผลิตและจำหน่ายผลิตภัณฑ์เครื่องเคลือบดินเผาประเภทไฟน์ไชน่า (Fine china) เพื่อใช้บนโต๊ะอาหารและเป็นเครื่องใช้ในครัว มีคุณสมบัติแข็งแรง ทนทานและแวววาว เหมาะสำหรับการใช้งานในโรงแรมและร้านอาหารชั้นนำ HPT ผลิตสินค้าภายใต้ตราสินค้าของผู้สั่งผลิตและมีสินค้าภายใต้ตราสินค้าของบริษัทเอง ได้แก่ เพทาย (PE’TYE) และฮาร์ทแอทโฮม (Heart @ Home)